en id en uz id en id ms id en id ms id en id id eo id id ms eo id jv ms ms id id id id ms ms id id ms ms id id eo id ms ms id id ms ms id id jv ms sv id ms ms en ms uz en ms pt nl en en nl en en sv sv ms nl en en sv nl en en nl en it oc en nl en en sv sv id en
Resipi tomyam campur. Tomyam merupakan sup yang ringan, ringkas dan segar. Kalau kami makan masakan panas di luar, biasanya tomyam menjadi pilihan untuk masakan yang berkuah. Rasanya boleh diterima  semua orang dan aromanya membuka selera.
Sebenarnya memasak sendiri tomyam taklah susah, kerana ia merupakan masakan rebus seratus peratus, tanpa perlu menumis. Bahan-bahannya pun mudah di dapati.
Berikut kami kongsikan resipi tomyam campur.
Masa persediaan: 15 minit ♦ Masa memasak: 10 minit ♦ Hidangan: 4 orang
Berikut adalah bahan-bahan yang diperlukan untuk resipi tomyam campur.
8 ekor udang segar
5 ekor sotong segar
2 sudu besar pes tomyam / 1 ketul kiub tomyam
3 ulas bawang putih
1 biji bawang besar
2 biji buah tomato segar
100 gm bunga kobis
1 pokok daun ketumbar
4 helai daun limau purut
8 biji cili padi (kalau nak lagi pedas, letak lebih)
2 biji limau nipis
Garam dan gula secukup rasa
Potong kecil ayam dan potong bulat sotong.
Bersihkan udang - belah belakang udang, tarik keluar urat hitam perlahan-lahan supaya tidak putus, bilas dan kemudian tuskan.
Ketuk serai, lengkuas dan bawang putih.
Belah empat buah tomato dan limau nipis.
Potong kecil bunga kobis dan cili padi, potong bulat bawang besar.
Tomyam campur asli ... kombinasi rasa pedas, masam dan umami pergh
Berikut adalah langkah-langkah memasak tomyam campur.
Didihkan air dalam periuk.
Kemudian masukkan ayam dan masak sehingga empuk (berubah ke warna putih).
Masukkan udang, sotong, kiub/pes tomyam, bawang putih, bunga kobis, cili padi, serai, bawang besar dan daun limau purut. Kacau rata dan masak dengan api sederhana.
Perasakan dengan gula dan garam.
Bila mendidih, masukkan tomato dan daun ketumbar. Kacau sekejap, kemudian angkat.
Perah asam limau nipis sebelum dihidang.
Hidangkan tomyam campur panas-panas bersama nasi putih, daging masak merah, telur dadar dan sambal belacan.
Kategori: Ayam, Lauk Pauk, Masakan Berkuah, Sayuran, Seafood, Sotong, Udang
Bubur Hidangan Sampingan Kek Kuih-muih Lauk Pauk Mee dan Pasta Minuman Nasi Pencuci Mulut Pengat Petua Sambal dan Sos Sayuran
Ayam Buah Daging Ikan Makanan Dalam Tin Sayuran Sotong Telur Udang
Masakan Barat Masakan Berkuah Masakan Goreng Masakan Kukus Masakan Melayu Masakan Tradisional Tanpa Memasak
Copyright © 2021 AnekaResipi.com | Hubungi | Dasar Privasi | Penafian